**Iepirkuma procedūras – atklātā konkursa**

**„Būvuzraudzības nodrošināšana**

**Latvijas Universitātes Akadēmiskā centra Torņakalnā, Rīgā, 1.kārtas būvniecības laikā”**

**(iepirkuma identifikācijas Nr. LU 2014/4\_ERAF)**

**ZIŅOJUMS**

Rīgā, 2014.gada 27.jūnijs

**Pasūtītājs**: Latvijas Universitāte, Raiņa bulvāris 19, Rīga, LV 1586, Latvija.

**Iepirkuma priekšmets**: būvuzraudzības veikšana Akadēmiskā centra Torņakalnā, Rīgā, 1. kārtas būvniecības laikā (CPV kods: 71521000-6).

**Iepirkuma identifikācijas numurs:** LU 2014/4\_ERAF.

**Iepirkuma metode:** atklāts konkurss saskaņā ar Publisko iepirkumu likumu.

**Datums, kad paziņojums par līgumu publicēts Iepirkumu uzraudzības biroja mājaslapā:** 2014.gada 20.janvārī.

### Datums, kad paziņojums par līgumu publicēts Eiropas Savienības Oficiālajā Vēstnesī: 2014.gada 22.javārī.

**Iepirkuma komisijas sastāvs un tās izveidošanas pamatojums:** Izveidota pamatojoties uz Latvijas Universitātes 2014.gada 13.janvāra rīkojumu Nr.1/12.

Komisijas sastāvs:

Komisijas priekšsēdētājs:

Atis Peičs – LU direktors;

Komisijas priekšsēdētāja vietnieks:

Gundars Bērziņš – LU kanclers;

Komisijas locekļi:

Kitija Freija – LU rektora vietniece infrastruktūras attīstības jautājumos;

Valdis Krastiņš – LU galvenais inženieris;

Kristīne Zubkāne – LU Attīstības un plānošanas departamenta juriste;

Imants Klāvs – LU Attīstības un plānošanas departamenta projektu koordinators;

Oļģerts Nikodemus –LU Ģeogrāfijas un Zemes zinātņu fakultātes dekāns.

**Kvalifikācijas prasības attiecībā uz pretendentu:**

|  |  |
| --- | --- |
| Nolikuma punkts | Nolikuma prasība |
| 14.1. | pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), kā arī apakšuzņēmēji (ja pretendents plāno piesaistīt apakšuzņēmējus) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs. |
| 14.2. | pretendents, personālsabiedrības biedrs, piegādātāju apvienības dalībnieks (ja piedāvājumu iesniedz personālsabiedrība vai piegādātāju apvienība) vai apakšuzņēmējs (ja pretendents plāno piesaistīt apakšuzņēmējus), kas veiks darbus reglamentētajā sfērā, normatīvajos aktos noteiktajos gadījumos un normatīvajos aktos noteiktajā kārtībā ir reģistrēti būvkomersantu reģistrā vai līdzvērtīgā profesionālā reģistrā ārvalstīs. |
| 14.3. | pretendentam iepriekšējo 5 gadu periodā ir pabeidzis vismaz 2 (divus) būvuzraudzības līgumus, katra būvuzraudzības līguma ietvaros būvdarbu vērtība ir bijusi vismaz 15 miljonu latu un attiecīgie būvobjekti ir nodoti ekspluatācijā. |
| 14.4. | pretendentam ir pieredze būvuzraudzības pakalpojumu sniegšanā līdzīga apjoma un sarežģītības projektos. Līdzīgas sarežģītības projekti nozīmē projektus ar inženiertīklu un elektroapgādes sistēmām, vājstrāvas sistēmu vadības punktiem, inteliģentu ēkas pārvaldības sistēmu, augstas kvalitātes apdarēm un laboratorijas telpu izbūvēm. |
| 14.5. | pretendentam ir būvuzraudzības pieredze Latvijas klimatam līdzīgos apstākļos un zināšanas par atbilstošām būvdarbu metodēm. |
| 14.6. | pretendenta likviditātes kopējam koeficientam (apgrozāmie līdzekļi /īstermiņa saistības) uz 2013.gada 31.decembri jābūt ne mazākam par 1,00 (viens komats nulle nulle). |
| 14.7. | pretendenta vidējais neto apgrozījums iepriekšējos 3 (trīs) gados būvuzraudzības pakalpojumu veikšanā vismaz 3 (trīs) reizes pārsniedz piedāvāto līgumcenu (uzņēmumi, kas dibināti vēlāk, norāda par nostrādāto periodu). Ja piedāvājumu iesniedz personālsabiedrība vai personu apvienība, pretendenta gada finanšu vidējais apgrozījums būvuzraudzības veikšanā iepriekšējo 3 (trīs) gadu laikā tiek aprēķināts kā vidējais no visu personu apvienības dalībnieku kopējā katra gada apgrozījumiem iepriekšējo 3 (trīs) gadu laikā. |
| 14.8. | pretendents ir gatavs iesniegt civiltiesiskās atbildības apdrošināšanu par visu Būvuzraudzības periodu 2 miljonu *EURO* apmērā atbilstoši spēkā esošo tiesību aktu prasībām. |

**Prasības attiecībā uz pretendenta tehniskajām un profesionālajām spējām:**

|  |  |
| --- | --- |
| Nolikuma punkts | Nolikuma prasība |
| 15.1. | Pretendenta piedāvātajam atbildīgajam būvuzraugam ir spēkā esošs sertifikāts ēku būvdarbu būvuzraudzībā un tas iepriekšējo 5 gadu periodā kā atbildīgais būvuzraugs (būvvaldē reģistrēts saistību raksts) vismaz 90% no visa kopējā būvniecības laikair veicis vismaz vienas publiskas ēkas jaunbūves būvdarbu uzraudzību, kur būvdarbu izpildes vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22.decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas.  |
| 15.2. | Pretendenta rīcībā jābūt sertificētiem būvuzraugiem ar spēkā esošiem sertifikātiem tālāk minētajās reglamentētajās jomās:15.2.1. Ēku būvdarbu būvuzraudzībā;15.2.2. Siltumapgādes un ventilācijas sistēmu būvdarbu būvuzraudzībā;15.2.3. Elektroietaišu izbūves darbu būvuzraudzībā;15.2.4. Ūdensapgādes un kanalizācijas sistēmu būvdarbu būvuzraudzībā;15.2.5. Telekomunikāciju sistēmu un tīklu būvdarbu būvuzraudzībā;15.2.6. Ceļu būvdarbu būvuzraudzībā. |
| 15.3. | Pretendenta rīcībā jābūt tāmētājam, kurš iepriekšējo 5 gadu periodā kā atbildīgais tāmētājs vismaz 90% no visa kopējā būvniecības laika ir veicis tāmju sagatavošanu objektā, kur kopējā būvdarbu izpildes vērtība bez PVN ir vismaz 15 miljoni latu.  |
| 15.4. | Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši tehniskajai specifikācijai, tai skaitā, bet ne tikai spēja nodrošināt biroja telpas un visu nepieciešamo biroja aprīkojumu saviem darbiniekiem un piesaistītajiem speciālistiem būvobjektā. |
| 15.5. | Katram Nolikuma 15.2.1.-15.2.5.punktā minētajamPretendenta attiecīgās nozares sertificētajam būvuzraugam ir spēkā esošs sertifikāts attiecīgajā jomā un tas iepriekšējo 5 gadu periodā  ir veicis vismaz vienas publiskas ēkas jaunbūves attiecīgās nozares būvdarbu uzraudzību, kur būvdarbu izpildes kopējā vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam ir jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22. decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas. |
| 15.6. | Pretendenta piedāvātajam ceļu būvdarbu būvuzraugam ir spēkā esošs sertifikāts attiecīgajā jomā un tas iepriekšējo 5 gadu periodā ir veicis autostāvietu, laukuma vai ceļa ar cieto segumu izbūves uzraudzību. Minēto inženierbūvju kopējam būvapjomam jābūt ne mazākam par 5 000 m2. |

**Piedāvājuma izvēles kritērijs**: Saskaņā ar konkursa nolikuma 20.7.punktu piedāvājumu ar viszemāko cenu.

**Piedāvājumu iesniegšanas termiņš:** 2014.gada 6.maijs.

**Pretendentu nosaukumi, kuri iesnieguši piedāvājumus, kā arī piedāvātās cenas:**

1. „Hill International N.V.” Latvijas filiāle (reģ.Nr.40103203261), piedāvātā līgumcena EUR 474 721,80 (bez PVN);
2. SIA „BaltLine Globe” (reģ.Nr.40003780856), piedāvātā līgumcena EUR 98 000 (bez PVN);
3. Piegādātāju apvienība SIA „Jurēvičs un partneri” (reģ.Nr.40103122882) un SIA „Isliena V” (reģ.Nr.50002043631) EUR 170 079 (bez PVN).

**Piedāvājumu atvēršanas vieta, datums un laiks:** Latvijas Universitātes Saimniecības pārvalde, Baznīcas ielā 5, 2.stāva 201.kabinets, 2014.gada 6.maijs plkst.11:00.

**Pretendenta nosaukums, ar kuru nolemts slēgt līgumu:** „Hill International N.V.” Latvijas filiāle.

**Pamatojums piedāvājuma izvēlei:** Piedāvājums atbilda visām nolikumā izvirzītajām prasībām un ar viszemāko cenu.

**Līguma daļas, kuras izraudzītais pretendents plānojis nodot apakšuzņēmējiem:**

Ceļu darbu būvuzraudzību – SIA „Pro Via”; Siltumapgādes un ventilācijas sistēmu būvuzraugs; Telekomunikāciju sistēmu un tīklu būvuzraugs – SIA „M&E Pro”.

**Pamatojums lēmumam par noraidītajiem pretendentiem**:

1. SIA „BaltLine Globe” piedāvājums tika noraidīts, jo iepirkuma komisija konstatēja, ka SIA „BaltLine Globe” piedāvātā siltumapgādes un ventilācijas sistēmu būvdarbu būvuzrauga Ginta Kļaviņa pieredze neatbilst nolikuma 15.5.punktā izvirzītajai prasībai - katram iepirkuma nolikuma 15.2.1.-15.2.5.punktā minētajampretendenta attiecīgās nozares sertificētajam būvuzraugam ir spēkā esošs sertifikāts attiecīgajā jomā un tas iepriekšējo 5 gadu periodā  ir veicis vismaz vienas publiskas ēkas jaunbūves attiecīgās nozares būvdarbu uzraudzību, kur būvdarbu izpildes kopējā vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam ir jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22. decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas.

Iepirkuma komisija konstatēja, ka SIA „BaltLine Globe” savu atbilstību iepirkuma nolikuma 15.2.2. un 15.5.punktā noteiktajām kvalifikācijas prasībām ir apliecinājusi, piesaistot siltumapgādes un ventilācijas sistēmu būvdarbu būvuzraugu Gintu Kļaviņu, kura pieredzes aprakstā kā vienīgo pieredzi apliecinošo objektu ir norādījusi būvobjektu „Tirdzniecības, atpūtas, biroju un daudzstāvu dzīvojamo ēku komplekss” Lielirbes ielā, Rīgā.

Saskaņā ar Rīgas pilsētas būvvaldes 2014. gada 30. maija vēstulē Nr.BV-14-6392-nd sniegto informāciju objekts „Tirdzniecības, atpūtas, biroju un daudzstāvu dzīvojamo ēku komplekss” Lielirbes ielā, Rīgā, pēdējā no kārtām – 3.kārta ir nodota ekspluatācijā 2008. gada 30. jūnijā, līdz ar to iepirkuma komisija secināja, ka Ginta Kļaviņa pieredze pārsniedz konkursa nolikuma 15.5.punktā noteikto iepriekšējo piecu gadu termiņu, proti, Gints Kļaviņš nolikuma prasībām atbilstošā objektā pienākumu izpildi ir beidzis 2008.gadā, kas ir seši gadi pirms piedāvājuma iesniegšanas termiņa.

1. Piegādātāju apvienības SIA „Jurēvičs un partneri” un SIA „Isliena V” piedāvājums tika noraidīts, jo iepirkuma komisija konstatēja, ka piegādātāju apvienības SIA „Jurēvičs un partneri” un SIA „Isliena V” piedāvātā atbildīgā būvuzrauga Uģa Tērauda pieredze neatbilst nolikuma 15.1.punktā izvirzītajai prasībai – pretendentam jāpiedāvā galvenais būvuzraugs, kurš iepriekšējo 5 gadu periodā kā atbildīgais būvuzraugs (būvvaldē reģistrēts saistību raksts) vismaz 90% no visa kopējā būvniecības laika ir veicis vismaz vienas publiskas ēkas jaunbūves būvdarbu uzraudzību, kur būvdarbu izpildes vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam jābūt ne mazākam par 17 000 m2.

Iepirkuma komisija konstatēja, ka piegādātāju apvienība SIA „Jurēvičs un partneri” un SIA „Isliena V” savu atbilstību iepirkuma nolikuma 15.1.punktā noteiktajām kvalifikācijas prasībām ir apliecinājusi, piesaistot atbildīgo būvuzraugu Uģi Tēraudu, kura pieredzes aprakstā kā vienīgo pieredzi apliecinošo objektu ir norādījusi būvobjektu „Tirdzniecības centrs „Galleria Rīga”” Dzirnavu ielā 67, Rīgā.

Izvērtējot Rīgas pilsētas būvvaldes vēstulē Nr. BV-14-6392-nd. sniegto informāciju, iepirkuma komisija konstatēja, ka minētā objekta kopējais būvniecības laiks ir 1086 kalendārās dienas, t.i., laika posmā no 2007.gada 25.oktobra. (izsniegta būvatļauja) līdz 2010.gada 15.oktobrim (objekts pieņemts ekspluatācijā). Tāpat iepirkuma komisija konstatēja, ka Uģis Tērauds būvdarbu uzraudzību minētajā objektā ir veicis laika posmā no 2007.gada 21.novembra līdz 2008.gada 22.oktobrim, proti, 336 dienas. Ņemot vērā minēto iepirkuma komisija secina, ka Uģis Tērauds atbildīgā būvuzrauga pienākumus būvobjektā „Tirdzniecības centrs „Galleria Rīga” Dzirnavu ielā 67, Rīgā”, ir veicis tikai 31% no kopējā būvniecības laika.

**Pamatojums izvirzītajām pretendentu atlases prasībām**:

Pasūtītājs atbilstoši Publisko iepirkumu likuma 37. panta otrajai daļai ir noteicis minimālo atbilstības līmeni likuma 41. un 42. pantā minētajām prasībām. Prasību apjoms, kā arī pieprasīto minimālo spēju līmenis konkrētā līguma izpildei ir noteikts samērīgi līguma priekšmetam - Akadēmiskā centra Torņkalnā, Rīgā, 1.kārtas būvniecības apjomam (būvniecības izmaksas 15 000 000 latu) un sarežģītībai (būvprojekta sarežģītību un salīdzinoši īso projekta ieviešanas termiņu - 16 mēneši). Pasūtītājs, lai paplašinātu iespējamo pretendentu loku, neskatoties uz to, ka iepirkuma rezultātā slēdzamais līgums par būvuzraudzību ir pakalpojumu līgums un uz to attiecināms Publisko iepirkumu likuma 42. panta otrās daļas 2.punkta regulējums, kas paredz pieredzes apliecināšanu ne vairāk par trim iepriekšējiem gadiem, konkrētajā gadījumā ir noteicis, ka pretendenta un tā piesaistīto speciālistu pieredze ir apliecināma par būvdarbu objektiem ne vairāk kā piecos iepriekšējos gados.

Izmantojot Iepirkumu uzraudzības biroja mājaslapā pieejamo meklēšanas rīku, Pasūtītājs ir pārliecinājies, ka pēdējo piecu gadu laikā no noteiktās piedāvājumu iesniegšanas dienas, t.i., 2014.gada 8.aprīļa līdz 2009.gada 8.aprīlim, ir atrodama virkne būvdarbu projektu, kuri pēc apjoma un specifikācijas atbilst konkursa nolikumā izvirzītajām kvalifikācijas prasībām. Tāpat pasūtītājs ir konstatējis, ka bez valsts un pašvaldību un sabiedrisko pakalpojumu sniedzēju iepirkumiem, apjomīgus būvdarbus un attiecīgi arī būvdarbu uzraudzības pakalpojumus iegādājušies arī komersanti, piemēram, SIA „Biroju centrs Ezerparks” Valsts ieņēmumu dienesta administratīvo ēku kompleksa būvniecībai, AS”NB Banka” DNB Bankas ēka Skanstes ielā 12 būvniecībai u.c.

Konkurss ir izsludināts Eiropas Savienības Vēstnesī, kas attiecīgi paplašina pretendentu loku visā Eiropas Savienības līmenī. Tāpat piegādātājiem nav liegta iespēja apvienoties piegādātāju apvienībā vai nolīgt apakšuzņēmējus un iesniegt kopīgu piedāvājumu.

Sagatavotājs

N.Orols 67043827